P7.+Formulare

====Un formular reprezinta un tip de obiect al bazei de date, care este folosit în primul rând pentru a introduce sau afişa date într-o bază de date. De asemenea, se poate folosi un formular ca un panou de comutare care deschide alte formulare şi rapoarte din baza de date, sau ca o casetă de dialog particularizată care acceptă intrarea utilizatorului şi realizarea unei acţiuni bazată pe intrare.====

====Majoritatea formularelor sunt legate de unul sau mai multe tabele şi interogări dintr-o bază de date. O sursă de înregistrări a formularului se referă la câmpurile din tabelele şi interogările de bază. Un formular nu trebuie să conţină toate câmpurile din fiecare tabel sau interogare pe care se bazează.====

Un formular legat memorează sau regăseşte date din sursa de înregistrări de bază. Alte informaţii din formular, cum ar fi titlu, data şi numărul paginii sunt memorate în forma formularului.
Deci vom putea utiliza formularele pentru:
 * ====vizualizarea informațiilor din tabele sau interogări====
 * ====modificarea informațiilor din tabele sau interogări====
 * ====adăugarea de înregistrări în tabele====
 * ====ștergerea înregistrărilor din tabele====
 * ====panou de comutare pentru alte formulare====

Crearea formularelor
Există două modalități de creare a unui formular:
 * Creare formular în modul Vizualizare proiect
 * Creare formular utilizând Expertul

Creare formular utilizând Expertul
Alegerea acestei modalități va determina activarea unui **Expert (Wizard)** care ne va ghida pe parcursul pașilor necesari pentru crearea formularului.


 * Pasul 1 - Ce câmpuri includeți în formular?**
 * Presupune alegerea tabelelor sau a interogărilor ce vor constitui sursa pentru formular, prin selectarea acestora din lista derulantă **Tabele/Interogări**.
 * Din aceste tabele sau interogări se selectează doar cîmpurile necesare în formular, prin folosirea butoanelor cu săgeţi > sau >>, dar si prin executarea unui dublu clic pe câmpurile dorite.
 * Se apasă butonul **Next (Următorul)** pentru a trece la pasul următor.




 * Pasul 2 - Cum doriți să vizualizați datele?**
 * În cazul în care se folosesc mai multe tabele legate apare acest pas, la care trebuie să selectați tabelul principal, și să precizați dacă doriți ca datele să apară ca subformular, în cadrul celui principal, sau ca formulare legate.
 * Se apasă butonul **Next (Următorul)** a trece la pasul următor.


 * Pasul 3 - Ce aspect doriți pentru subformular?**
 * Acest pas apare doar dacă la pasul ați optat pentru varianta cu Subformular și presupune alegerea aspectului dorit dintre cele oferite: **Tabular (Coloane)**, **Datasheet (Tabel), PivotTabel sau PivotChart.**
 * Se apasă butonul **Next (Următorul)** pentru a trece la pasul următor.




 * Pasul 4 - Ce stil preferați?**
 * Se selectează din lista pusă la dispoziție stilul dorit.
 * Se apasă butonul **Next (Următorul)** pentru a trece la pasul următor.




 * Pasul 5 - Ce titluri alegeţi pentru formular?**
 * Se tastează titlul dorit pentru formular.
 * Dacă se selectează opţiunea **Deschidere formular pentru afişare sau introducerea informaţiilor**, se va deschide formularul creat pentru vizualizarea informaţiilor.
 * Selectarea opţiunii **Modificare proiect formular,** va deschide formularul creat în modul **Proiect (Design)** pentru eventuale modificări.
 * Se apasă butonul **Finish** pentru finalizarea formularului.


 * Observaţie.** La fiecare pas se poate apăsa butonul **Cancel,** pentru a anula crearea formularului, **Back,** pentru a reveni la pasul anterior sau butonul **Finish** şi atunci aplicaţia va finaliza formularul folosind până la sfârşit opţiunile implicite.